Dodatok č. 2 
	
k Zmluve č. MK-9/2023/M o poskytnutí finančných prostriedkov určených na kompenzáciu časti výpadku úhrad za služby verejnosti v oblasti televízneho a rozhlasového vysielania v znení dodatku č. 1 MK–77/2023/M (ďalej len „dodatok č. 2“) 

uzatvorený medzi	

Zmluvnou stranou: 	Ministerstvo kultúry Slovenskej republiky
Sídlo: 			Nám. SNP č. 33, 813 31 Bratislava
IČO: 			00 165 182
Štatutárny orgán:	Silvia Hroncová, ministerka kultúry SR
Bankové spojenie: 	Štátna pokladnica
výdavkový účet:	SK90 8180 0000 0070 0007 1652
príjmový účet:		SK66 8180 0000 0070 0007 1599
depozitný účet:	SK18 8180 0000 0070 0007 1687
(ďalej ako „ministerstvo“)

a

Zmluvnou stranou: 	Rozhlas a televízia Slovenska
Zapísaná v Obchodnom registri okresného súdu Bratislava I, oddiel: Po, vložka číslo: 1922/B
Sídlo: 			Mlynská dolina, 845 45 Bratislava
IČO: 			 47 232 480
DIČ:	2023169973
Štatutárny orgán: 	Ľuboš Machaj, generálny riaditeľ
Bankové spojenie: 	Štátna pokladnica
Číslo účtu:		            SK63 8180 0000 0070 0067 4605
(ďalej ako „Rozhlas a televízia Slovenska“)

(ďalej spolu aj ako „zmluvné strany“)

Článok I
Zmeny a doplnenia zmluvy 

Zmluvné strany sa v zmysle čl. V ods. 2 zmluvy č. MK-9/2023/M o poskytnutí finančných prostriedkov určených na kompenzáciu časti výpadku úhrad za služby verejnosti v oblasti televízneho a rozhlasového vysielania (ďalej len „zmluva“) dohodli na uzatvorení dodatku č. 2 k zmluve v nasledujúcom znení

Článok II zmluvy sa vypúšťa a nahrádza sa novým článkom II, ktorý vrátane jeho nadpisu znie:
„Článok II
Výška poskytnutých finančných prostriedkov a spôsob ich vyplatenia

Ministerstvo poskytne Rozhlasu a televízii Slovenska finančné prostriedky bezhotovostným prevodom na účet Rozhlasu a televízie Slovenska uvedený v záhlaví tejto zmluvy v sume

a) 8 000 000,- eur (slovom osem miliónov eur) do 5 pracovných dní odo dňa nadobudnutia účinnosti zmluvy,

b) 6 600 000,- eur (slovom šesť miliónov šesťstotisíc eur) do 20. mája 2023 a

c) 500 000,- eur (slovom päťstotisíc eur) do 31. októbra 2023.“.

Článok II
Spoločné a záverečné ustanovenia

1.	Ostatné ustanovenia Zmluvy nedotknuté týmto dodatkom č. 2 zostávajú naďalej 
v platnosti.

2.	Tento dodatok č. 2 nadobúda platnosť dňom jeho podpisu oprávnenými zástupcami zmluvných strán, pričom účinnosť nadobúda nasledujúci deň po dni jeho zverejnenia v Centrálnom registri zmlúv, ktorý vedie Úrad vlády Slovenskej republiky podľa § 47a Občianskeho zákonníka a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov. Rozhlas a televízia Slovenska súhlasí so zverejnením tohto dodatku č. 2 v Centrálnom registri zmlúv v celom rozsahu.

3.	Dodatok č. 2 je vyhotovený v piatich rovnopisoch, z ktorých po ich podpise dva rovnopisy dostane Rozhlas a televízia Slovenska a tri rovnopisy dostane ministerstvo.

4.	Zmluvné strany vyhlasujú, že sú spôsobilé na právne úkony, ich vôľa je slobodná a vážna, prejav vôle je dostatočne zrozumiteľný a určitý, zmluvná voľnosť nie je obmedzená a právny úkon je urobený v predpísanej forme. Zmluvné strany si dodatok č. 2 prečítali, s jeho obsahom súhlasia a na znak svojho súhlasu ho potvrdzujú svojimi podpismi.

V Bratislave dňa 

za Ministerstvo kultúry 
Slovenskej republiky:

	za Rozhlas a televíziu Slovenska:	
......................................................................
Silvia Hroncová
ministerka kultúry SR	......................................................................
Ľuboš Machaj
 generálny riaditeľ